FORSLAG TIL ÆNDRINGSBUDGET NR. 5 TIL DET ALMINDELIGE BUDGET FOR 2011

OVERSIGT OVER UDGIFTER EFTER SEKTION Sektion IX — Den Europæiske Tilsynsførende for Databeskyttelse Sektion X – Tjenesten for EU's Optræden Udadtil

Under henvisning til:

– traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a,

– Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], særlig artikel 37,

– Den Europæiske Unions almindelige budget for regnskabsåret 2011, der blev vedtaget den 15. december 2010[2],

– ændringsbudget nr. 1/2011, der blev vedtaget den 6. april 2011,

– forslag til ændringsbudget nr. 2/2011[3], der blev vedtaget den 25. marts 2011,

– forslag til ændringsbudget nr. 3/2011[4], der blev vedtaget den 15. april 2011,

– forslag til ændringsbudget nr. 4/2011[5], der blev vedtaget den 17. juni 2011,

forelægger Europa-Kommissionen hermed budgetmyndigheden et forslag til ændringsbudget nr. 5 til budgettet for 2011.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne af oversigten over indtægter og udgifter efter sektion findes på EUR-Lex (http://eur-lex.europa.eu/budget/www/index-da.htm). En engelsk udgave af ændringerne af oversigten vedlægges til orientering som et budgetbilag.

1. Indledning

Forslag til ændringsbudget (FÆB) nr. 5 for 2011 omfatter følgende punkter:

¾ ændring af stillingsfortegnelsen for Den Europæiske Tilsynsførende for Databeskyttelse, uden at der anmodes om yderligere budgetmidler

¾ ændring af stillingsfortegnelsen for Tjenesten for EU's Optræden Udadtil, uden at der anmodes om yderligere budgetmidler.

2. Den Europæiske Tilsynsførende for Databeskyttelse

Med henblik på besættelse af en lederstilling har Den Europæiske Tilsynsførende gennemført en udvælgelsesprocedure, og den 16. marts 2011 blev der ansat en ny direktør i sekretariatet for Den Europæiske Tilsynsførende for Databeskyttelse.

I overensstemmelse med artikel 5, stk. 5, i bilag XIII til vedtægten skal den nye direktør forfremmes til den nærmeste højere lønklasse, eftersom han var tjenestemand indplaceret i lønklasse A3 den 30. april 2004. Udnævnelsen af den nye direktør udgør derfor et særligt tilfælde for Den Europæiske Tilsynsførende, eftersom artikel 5, stk. 5, i bilag XIII til vedtægten finder anvendelse, men stillingsfortegnelsen i sin nuværende godkendte form ikke giver mulighed for at overholde denne vedtægtsforpligtelse.

Formålet med dette ændringsbudget er at blive i stand til at overholde personalevedtægten og består derfor i, at en af de faste stillinger ændres fra AD14 til AD15, uden at der anmodes om yderligere budgetmidler.

Den reviderede stillingsfortegnelse er vedlagt i budgetbilaget.

3. Tjenesten for EU's Optræden Udadtil (EU-Udenrigstjenesten) 3.1 Indledning

EU-Udenrigstjenestens nuværende stillingsfortegnelse blev udarbejdet i 2010. På daværende tidspunkt havde man ikke kendskab til en række parametre, som er afgørende for antallet af besatte stillinger og følgelig antallet af ledige stillinger i de enkelte lønklasser:

¾ Det er den enkeltes eget valg, der har været afgørende for, hvor mange ansatte der rent faktisk er blevet overført fra Kommissionen og Rådet, idet nogle tjenestemænd har valgt at blive i deres oprindelige institution eller at vende tilbage til den umiddelbart efter overførslen. På den anden side har en række tjenestemænd frivilligt valgt at blive overført til EU-Udenrigstjenesten efter dens oprettelse.

¾ Det var ikke muligt på forhånd at bestemme de nyansattes lønklasse. Ansøgere fra medlemsstaterne tilbydes stillinger i bestemte lønklasser, og EU-tjenestemænd tilbydes stillinger i lønklasse AD5 – AD14. En nyansats lønklasse er derfor først kendt, når udvælgelsesprocessen er afsluttet.

Denne usikkerhed er speciel for EU-Udenrigstjenesten. Ingen anden institution har over så kort en periode oplevet, at et så stort antal stillinger på stillingsfortegnelsen har været berørt af overførsler fra og til andre institutioner og medlemsstaterne.

3.2 Ansættelse fra medlemsstaterne og ændring af stillinger

På baggrund af den hidtidige erfaring er der brug for en vis tilpasning af EU-Udenrigstjenestens stillingsfortegnelse. For det første bør en række midlertidige stillinger ændres til faste stillinger for at gøre det lettere at ansætte personale fra medlemsstaterne, så det bliver muligt at nå målet i Rådets afgørelse[6] om, at personalet fra medlemsstaterne (ansættes midlertidigt i faste stillinger, jf. artikel 2, litra e), i ansættelsesvilkårene for øvrige ansatte i EU) skal udgøre mindst en tredjedel af EU-Udenrigstjenestens personale på AD-niveau, når tjenesten er nået op på fuld kapacitet.

Herudover er det blevet muligt at foretage endnu en vurdering af behovene under hensyntagen til antallet af stillinger, der var besat medio maj 2011; de ansættelsesforløb, der er ved at blive afsluttet, især i forbindelse med de 80 nye stillinger, som delegationerne fik tildelt i 2011; de yderligere ansættelser, der kan forventes i 2011, bl.a. som led i rotationsordningen; og pensioneringer, der er planlagt i 2011.

3.3 Forfremmelser

I henhold til artikel 6 i personalevedtægten skal en vis procentdel af stillingerne forbeholdes forfremmelser. Disse procentsatser er opført i bilag I-B til personalevedtægten.

EU-Udenrigstjenestens personale, som er overført fra Kommissionen og Rådet, vil i 2011 blive forfremmet i overensstemmelse med de gældende bestemmelser og procedurer i deres oprindelige institution.

EU-Udenrigstjenesten er derfor nødt til at have et tilstrækkeligt stort antal ledige stillinger i sin stillingsfortegnelse til at kunne overholde de retlige forpligtelser vedrørende forfremmelse.

3.4 Konklusion

De stillingsændringer, der følger af dette forslag, medfører en begrænset årlig nettoudgift på ca. 1,4 mio. EUR, når det samtidig betænkes, at EU-Udenrigstjenesten giver afkald på seks AD15- og tre AD16-stillinger ud fra et ønske om at begrænse udgifterne. Men eftersom denne ændring kun vil have virkning i en del af 2011, anmodes der ikke om yderligere bevillinger til 2011. I budgetforslaget for 2012 er der allerede taget hensyn til ændringen af stillingsfortegnelsen.

Den reviderede stillingsfortegnelse er vedlagt i budgetbilaget.

[1] EFT L 248 af 16.9.2002, s. 1.

[2] EUT L 68 af 15.3.2011, s. 1.

[3] KOM(2011) 154 endelig.

[4] KOM(2011) 219 endelig.

[5] KOM(2011) 375 endelig.

[6] 2010/427/EU